CELEX: 32020D0796
Language: mt
Date: 2020-06-16 00:00:00
Title: Deċiżjoni tal-Kunsill (PESK) 2020/796 tas-16 ta’ Ġunju 2020 li temenda d-Deċiżjoni (PESK) 2017/1252 b’appoġġ għat-tisħiħ tas-sigurtà u s-sikurezza kimika fl-Ukrajna f’konformità mal-implimentazzjoni tar-Riżoluzzjoni 1540 (2004) tal-Kunsill tas-Sigurtà tan-Nazzjonijiet Uniti dwar in-nonproliferazzjoni ta’ armi ta’ qerda massiva u l-mezzi ta’ kunsinna tagħhom

17.6.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 193/15
               
            
         DEĊIŻJONI TAL-KUNSILL (PESK) 2020/796
         tas-16 ta’ Ġunju 2020
         li temenda d-Deċiżjoni (PESK) 2017/1252 b’appoġġ għat-tisħiħ tas-sigurtà u s-sikurezza kimika fl-Ukrajna f’konformità mal-implimentazzjoni tar-Riżoluzzjoni 1540 (2004) tal-Kunsill tas-Sigurtà tan-Nazzjonijiet Uniti dwar in-nonproliferazzjoni ta’ armi ta’ qerda massiva u l-mezzi ta’ kunsinna tagħhom
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-11 ta’ Lulju 2017, il-Kunsill adotta d-Deċiżjoni (PESK) 2017/1252 (1).
                  
               
                     (2)
                  
                  
                     L-Artikolu 5(2) tad-Deċiżjoni (PESK) 2017/1252 jipprevedi perijodu ta’ implimentazzjoni ta’ 36 xahar mid-data tal-konklużjoni tal-ftehim ta’ finanzjament imsemmi fl-Artikolu 3(3) ta’ dik id-Deċiżjoni, għall-attivitajiet imsemmija fl-Artikolu 1 tagħha.
                  
               
                     (3)
                  
                  
                     Il-ftehim ta’ finanzjament mal-Organizzazzjoni għas-Sigurtà u l-Kooperazzjoni fl-Ewropa (OSKE) ġie konkluż fit-30 ta’ Awwissu 2017, u għalhekk jiskadi fit-30 ta’ Awwissu 2020.
                  
               
                     (4)
                  
                  
                     Fit-23 ta’ April 2020,l-OSKE talbet estensjoni ta’ sitt xhur tal-perijodu ta’ implimentazzjoni tad-Deċiżjoni (PESK) 2017/1252, minħabba s-sospensjoni temporanja ta’ numru ta’ attivitajiet b’appoġġ għat-tisħiħ tas-sigurtà u s-sikurezza kimika fl-Ukrajna minħabba l-pandemija tal-COVID-19.
                  
               
                     (5)
                  
                  
                     Il-kontinwazzjoni tal-attivitajiet imsemmija fl-Artikolu 1 tad-Deċiżjoni (PESK) 2017/1252 tista’ ssir mingħajr ebda implikazzjoni ta’ riżorsi finanzjarji sat-28 ta’ Frar 2021.
                  
               
                     (6)
                  
                  
                     Jenħtieġ li d-Deċiżjoni (PESK) 2017/1252 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Artikolu 5(2) tad-Deċiżjoni (PESK) 2017/1252 huwa sostitwit b’dan li ġej:
            
               
                  “2.   Din id-Deċiżjoni għandha tiskadi fit-28 ta’ Frar 2021.”.
               
            
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, is-16 ta’ Ġunju 2020.
            
               
                  Għall-Kunsill
               
               
                  Il-President
               
               A. METELKO-ZGOMBIĆ
            
         
         
            (1)  Id-Deċiżjoni tal-Kunsill (PESK) 2017/1252 tal-11 ta’ Lulju 2017 b’appoġġ għat-tisħiħ tas-sigurtà u s-sikurezza kimika fl-Ukrajna f’konformità mal-implimentazzjoni tar-Riżoluzzjoni 1540 (2004) tal-Kunsill tas-Sigurtà tan-Nazzjonijiet Uniti dwar in-nonproliferazzjoni ta’ armi ta’ qerda massiva u l-mezzi ta’ kunsinna tagħhom (ĠU L 179, 12.7.2017, p. 8).